Birt þann 9. júní , 2018 | Höfundur : Bjarki Þór Jónsson E 3 2018 : Unravel Two gefinn út í dag ! Unravel Two var kynntur á EA kynningu E 3 í dag . Ekki nóg með það , heldur var um leið tilkynnt að leikurinn væri fullkláraður og hægt væri að nálgast leikinn nú þegar á PlayStation 4 , Xbox One og PC . Um er að ræða þrautaleikur frá sænska indí leikjafyrirtækinu Coldwood Interactive . Fyrri Unravel leikurinn var gefinn út árið 2016 og í honum stjórnar spilarinn hinum ofur krúttlega Yarny sem er búinn til úr garni og þarf að ferðast á milli staða í náttúrunni og elta minningar . Leikurinn heillaði okkur nördana gjörsamlega upp úr skónum og fékk 4,5 stjörnur af 5 mögulegum í leikjarýni okkar sem hægt er að lesa hér – auk þess sem leikurinn var tilnefndur til Nordic Game Awards 2017 fyrir listræna nálgun . Út frá stiklunni að dæma heldur nýi leikurinn hinu fallega og sveitalega útliti sem var svo eftirminnilegt úr fyrri leiknum , en boðið er upp á nýja nálgun með bláa garnagaurnum . Í Unravel Two er að finna tvær verur búnar til úr garni , en í fyrri leiknum var eingöngu að spila sem hinn rauði Yarny . Unravel Two styður einspilun ( 1 player ) og samspilun ( co-op ) og eru garnagaurarnir alltaf tveir , sama hvort einn eða tveir spilarar spila leikinn . Út frá stiklunni að dæma heldur nýi leikurinn hinu fallega og sveitalega útliti sem var svo eftirminnilegt úr fyrri leiknum , en boðið er upp á nýja nálgun með bláa garnagaurnum .